
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 376 
Ίδρυση Σχολής Κοινωνικών Επιστημών στο Πανεπιστήμιο 
Αιγαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 6 παρ. 6 του Ν. 1268/1982 «Για τη δομή και λειτουργία των 
Ανωτάτων Εκπαιδευτικών Ιδρυμάτων» (Α’ 87) όπως συμπληρώθηκε με το άρ¬ 
θρο 48 παρ. 1 του Ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173). 

β) του άρθρου 70 παρ. 12 του Ν. 1566/1985 «Δομή και λειτουργία της 
πρωτοβάθμιας και δευτεροβάθμιου; εκπαίδευσης και άλλες διατάξεις» (Α' 167). 

γ) του άρθρου 5 παρ. 9 του Π.Δ. 83/1984 «Ίδρυση Πανεπιστημίου Αιγαίου, 
Ιονίου Πανεπιστημίου και Πανεπιστημίου Θεσσαλίας» (Α' 31). 

2. Τη γνώμη της Διοικούσοις Επιτροπής του Πανεπιστημίου Αιγαίου (συνε¬ 
δριάσεις 41η/25.11.1986 και 60η/30.11.1987). 

3. Τη γνώμη του Συμβουλίου Ανώτατης Παιδείας (συνεδρίαση 11η/ 
13.7.1987). 

4. Την 364/1989 γνωμοδότηση του Συμβουλίου της Επικράτειας, με προ¬ 
τομή του Υπουργικού Συμβουλίου, αποφασίζουμε: 

Άρθρο 1. 

1. Τα τμήματα: α) Επιστημών Φυσικού Περιβάλλοντος (με κατεύθυνση και 
παραγωγικό προσανατολισμό την αξιοποίηση του ενάλιου πλούτου και την ωκε¬ 
ανολογία) και β) Ιστορίας και Κοινωνικής Ανθρωπολογίας, του Πανεπιστημίου 
Αίγιου, που προβλέπονται από το άρθρο 4 παρ. 1 του Π.Δ. 83/1984 (Α' 31) 
μετονομάζονται αντίστοιχα σε τμήματα: 

α) Περιβάλλοντος και β) Κοινωνικής Ανθρωπολογίας. 

2. Ιδρύονται στο Πανεπιστήμιο Αιγαίου τα ακόλουθα δύο (2) τμήματα: 
α) Τμήμα Κοινωνιολογίας και 

β) Τμήμα Ανθρωπογεωγραφίας. 

3. Ιδρύεται στο Πανεπιστήμιο Αιγαίου Σχολή Κοινωνικών Επιστημών στην 
οποία εντάσσονται τα τμήματα: 

α) Περιβάλλοντος 
β) Κοινωνικής Ανθρωπολογίας 
γ) Κοινωνιολογίας και 


δ) Ανθρωπογεωγραφίας. 

4. Έδρα της Σχολής και των τμημάτων ορίζεται η Μυτλήνη του Νομού Λέ¬ 
σβου. ν 

5. Η Σχολή και τα τμήματα διέπονται ως προς την οργάνωση τη διοίκηση, το 
προσωπικό και τον κανονισμό σπουδών, από τις διατάξεις του Ν. 1268/1982 
όπως αυτές ισχύουν κάθε φορά. 

Άρθρο 2. 

Αποστολή της Σχολής και των τμημάτων είναι: 

α) Η διαμόρφωση υπευθύνων και ελεύθερα σκεπτομένων ανθρώπων με επι¬ 
στημονική κοινωνική πολιτιστική και πολιτική συνείδηση και η άρτια κατάρτισή 
τους για την επαγγελματική σταδιοδρομία και εξέλιξή τους. 

β) Η καλλιέργεια και η προαγωγή των κοινωνικών επιστημών με την ακαδη¬ 
μαϊκή και εφαρμοσμένη διδασκαλία, έρευνα και αναζήτηση. 

Ειδικότερα κάθε τμήμα έχει ως αποστολή: 

α) Το τμήμα Περιβάλλοντος: Την παραγωγή επιστημόνων ικί^ών να συμ¬ 
βάλλουν στην αντιμετώπιση και ικανοποίηση των προβλημάτων που θέτουν οι 
ανθρώπινες ανάγκες σε σχέση με το περιβάλλον. ' . 

β) Το τμήμα Κοινωνικής Ανθρωπολογίας: Την παραγωγή επιστημόνων ικα¬ 
νών να ερευνούν την κοινωνική και πολιτισμική οργάνωση του ανθρώπινου βίου 
προβιομηχανικών και βιρμηχανικών σχηματισμών. 

γ) Το τμήμα Κοινωνιολογίας: Την παραγωγή επιστημόνων ικανών να συμ¬ 
βάλλουν στη διδασκαλία και έρευνα των κοινωνιολογικών φαινομένων κυρίως 
του σημερινού ελληνικού χώρου. 

δ) Το τμήμα Ανθρωπογεωγραφίας: Την παραγωγή επιστημόνων ικανών να 
διερευνούν τις σχέσεις που διαμορφώνονται ανάμεσα στα φαινόμενα χώρου/ 
τόπου και των δραστηριοτήτων του ανθρώπου. 

Άρθρο 3. 

1. Κάθε τμήμα της Σχολής χορηγεί οιντίστοιχο ενιαίο πτυχίο. 

2. Ο ελάχιστος αριθμός εξαμήνων που απαιτούνται για τη λήψη του πτυχίου 
ορίζεται σε οκτώ (8). 

Άρθρο 4. 

1. Ιδρύονται στα τμήματα Κοινωνιολογίας και Ανθρωπογεωγραφίας οι εξής 
θέσεις Διδακτικού Ερευνητικού Προσωπικού (ΔΕΠ) και Ειδικού Διοικητικού - 
Τεχνικού Προσωπικού (ΕΔΤΠ). 

Θέσεις 


ΔΕΠ ΕΔΠΤ 


ΑΤ ΑΡ ΜΕ 


α) Τμήμα Κοινωνιολογίας 21 2 4 4 

β) Τμήμα Ανθρωπογεωγραφίας 21 2 4 4 

Σύνολο 42 4 8 8 


2. Οι θέσεις ΕΔΤΠ διέπονται ως προς τη βαθμολογική τους εξέλιξη από το 
Π.Δ. 484/1984 «Βαθμολογική και μιαθολογική εξέλιξη των μελών του ειδικού 
διοικητικού - τεχνικού προσωπικού των Ανωτάτων Εκπαιδευτικών Ιδρυμάτων» 
(Α' 173). 

Άρθρο 5. 

Για την πλήρωση των ένδεκα (11) πρώτων θέσεων Διδακτικού Ερευνητικού 

Προσωπικού και την αυτοδύναμη λειτουργία των τμημάτων Κοινωνιολογίας 
και Ανθρωπογεωγραφίας εφαρμόζονται οι διατάξεις των άρθρων 7 και 8 του 
Π.Δ. 83/1984 όπως ισχύουν κάθε φορά. 


Άρθρο 6. 

Προϋπόθεση για την αυτοδύναμη λειτουργία της Σχολής Κοινωνικών Επι¬ 
στημών είναι η αυτοδύναμη λειτουργία δύο (2) τουλάχιστον τμημάτων της. Ο 
Πρύτανης ή ο Πρόεδρος της Διοικούσας Επιτροπής μόλις λειτουργήσουν αυτο¬ 
δύναμα δύο (2) τουλάχιστον τμήματα κινεί τη διαδικασία εκλογής Κοσμήτορα 
και σύγκλησης της Γενικής Συνέλευσης της Σχολής κατά τα προβλεπάμενα στο 
άρθρο 10 του Ν. 1268/1982. 


Άρθρο 7. 

Οι διατάξεις του άρθρου 10 του Π.Δ. 83/1984 όπως ισχύουν, εφαρμόζονται 
και στα τμήματα Κοινωνιολογίας και Ανθρωπογεωγραφίας. 

Στον Υπουργό Εθνικής Παιδείας και θρησκευμάτων αναθέτουμε τη δημο¬ 
σίευση και εκτέλεση του παρόντος διατάγματος. 


Αθήνα, 14 Ιουνίου 1989 

Μετονομααία της Ανωτάτης Σχολής Οικονομικών και Εμπορικών Επιστημών 
(ΑΣΟΕΕ), της Ανωτάτης Γεωπονικής Σχολής Αθηνών (ΑΓΣΑ), της Πα- 
ντείου Ανωτάτης Σχολής Πολιτικών Επιστημών (ΠΑΣΠΕ) και της Ανωτά¬ 
της Βιομηχανικής Σχολής Πειραιώς (ΑΒΣΠ), κατάτμηση - ίδρυση τμημά¬ 
των και ρύθμιση των θεμάτων που ανακύπτουν. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 6 παρ. 6 και 50 παρ. 6 του Ν. 1268/82 
«Για τη δομή και λειτουργία των ΑΕΙ» (Α 87), όπως συμπληρώθηκε με το άρ¬ 
θρο 48 παρ. 1 του Ν. 1404/1983 (Α 173), β) των άρθρων 70 παρ. 12 και 80 
παρ. 8 του Ν. 1566/85 (Α 167). 

2. Τις γνώμες των Συγκλήτων των ιδρυμάτων α) ΑΣΟΕΕ (συνεδριάσεις 
17.1.1989, 31.1.1989 και 3.2.1989), β) ΑΓΣΑ (συνεδριάσεις 75/ 
20.12.1988 και 77/19.1.1989), γ) ΠΑΣΠΕ (συνεδριάσεις 20.11.1985 και 
16.2.1989) δ) ΑΒΣΠ (συνεδρίαση 23.1.1989). 

3. Τη γνώμη του Συμβουλίου Ανώτατης Παιδείας (συνεδριάσεις 11η/ 
13.7.1987 και 14η/6.2.89). 

4. Τη 390/1989 γνωμοδότηση του Συμβουλίου της Επικράτειας, με πρό¬ 
ταση του Υπουργικού Συμβουλίου, αποφασίζουμε: 

ΚΕΦΑΛΑΙΟ Α’ 

Μετονομασία 
Άρθρο 1. 

Λ. Η ιδρυθείσα με το Ν. 2191/1920 (Α 133)καιμετονομασθείσα με το Ν.Δ. 
της 5/17 Μαΐου 1926 (Α 156) σε «Ανωτάτη Σχολή Οικονομικών και Εμπορι¬ 
κών Επιστημών» ^ιετονομάζεται σε «Οικονομικό Πανεπιστήμιο Αθηνών». 

2. Η αρχικώς με το Ν. 1844/1920 (Α 17) ιδρυθείσα και μετά την κατάρ¬ 
γησή της με το Β.Δ. 18/18 Ιουνίου 1937 (Α 235) επανιδρυθείσα με το Ν, 
672/1943 (Α 325) «Ανωτάτη Γεωπονική Σχολή Αθηνών» μετονομάζεται σε 
«Γεωργικό Πανεπιστήμιο Αθηνών». 


3. Η ιδρυθείσα με το Ν. 6346/1934 (358 Α) και αναγορευθείσα σε νομικό 
πρόσωπο δημοσίου δικαίου με ο Α.Ν. 886/1937 (388 Α) με τίτλο «Πάντειος 
Ανωτάτη Σχολή Πολιτικών Επιστημών» μετονομάζεται σε «Πάντειον Πανεπι¬ 
στήμιο Κοινωνικών και Πολιτικών Επιστημών». 

4. Η ιδρυθείσα με τον Α.Ν. 800/1948 (Α 248) και αναβαθμισθείσα με τα 
Ν.Δ. 3876/1958 (Α 234) και 4578/1966 (Α 180) «Ανωτάτη Βιομηχανική 
Σχολή Πειραιώς» μετονομάζεται σε «Πανεπιστήμιο Πειραιώς». 

ΚΕΦΑΛΑΙΟ Β' 

ΡΥΘΜΙΣΗ ΘΕΜΑΤΩΝ ΟΙΚΟΝΟΜΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Άρθρο 2. 

Ίδρυση - μετονομασία - κατάτμηση τμημάτων 

1. Ιδρύονται στο Οικονομικό Πανεπιστήμιο Αθηνών τα ακόλουθα τμήματα: 

α) Τμήμα Διεθνών και Ευρωπαϊκών Οικονομικών Σπουδών. 

β) Τμήμα Διοικητικής των Επιχειρήσεων και Μάρκετινγκ. 

2. Τα τμήματα ά) Οικονομικών Επιστημών και β) Οργάνωσης και Διοίκη¬ 
σης Επιχειρήσεων που προβλέπονται από το άρθρο 1 του Π.Δ. 313/1984, με¬ 
τονομάζονται αντίστοιχα σε Τμήματα α) Οικονομικής Επιστήμης και β) Οργά¬ 
νωσης Επιχειρήσεων και Λογιστικής. 

3. Το Τμήμα Στατιστικής και Πληροφορικής Οικονομικών Επιστημών που 
προβλέπεται' από το αυτό ως άνω διάταγμα, κατατέμνεται στα τμήματα: 

α) Τμήμα Εφαρμοσμένης Πληροφορικής 

β) Τμήμα Στατιστικής. 

4. α) Η έναρξη λειτουργίας και η εισαγωγή των πρώτων φοιτητών σε κάθε 
ένα από τα τμήματα της παρ. 1 του παρόντος άρθρου ορίζεται από το ακαδ. έτος 
για το οποίο καθορίζεται για πρώτη φορά αριθμός εισακτέων. 

β) Η εκπαιδευτική λειτουργία των τμημάτων της παρ. 3 του παρόντος άρ¬ 
θρου αρχίζει από το ακαδ. έτος 1989-90 οπότε και εισάγονται για πρώτη φορά 
νέοι φοιτητές. 

5. Τα νέα τμήματα διέπονται ως προς την οργάνωση, τη διοίκηση, τη λει¬ 
τουργία, τον κανονισμό σπουδών και το προσωπικά από τις διατάξεις του Ν. 
1268/82 όπως ισχύουν. 


Άρθρο 3. 

Αποστολή 

Αποστολή των τμημάτων είναι: 

α) Του τμήματος Διεθνών και Ευρωπαϊκών Οικονομικών Σπουδών: Η προα¬ 
γωγή και η μετάδοση της γνώσης με την έρευνα και τη διδασκαλία στο χώρο 
των διεθνών και ευρωπαϊκών σχέσεων και η κατάρτιση στελεχών για την κά¬ 
λυψη εξειδικευμένων αναγκών της χώρας στον τομέα των εξωτερικών συναλλα¬ 
γών και ειδικότερα στις σχέσεις της Ελλάδας με τις Ευρωπαϊκές Κοινότητες. 

β) Του τμήματος Διοικητικής των Επιχειρήσεων και Μάρκετινγκ: Η προα¬ 
γωγή, και η μετάδοση της γνώσης με την έρευνα και τη διδασκαλία στο γνω¬ 
στικό αντικείμενο της διοικητικής επιστήμης και την ανάλυση της αγορά (ΜΑΚ- 
ΚΕΤΙΝΟ) και η κατάρτιση επιστημόνων υψηλής στάθμης ειδικευμένων στη 
διοίκηση των επιχειρήσεων, στην έρευνα της αγοράς και την ανάπτυξη των πω- 
λήσεων. 

γ) Του τμήματος Εφαρμοσμένης Πληροφορικής: Η προαγωγή και η μετά¬ 
δοση της γνώσης με την έρευνα και τη διδασκαλία στο γνωστικό αντικείμενο της 
επιστήμης της Πληροφορικής με ιδιαίτερη έμφαση στην ανάπτυξη συστημάτων 
για διοικητικό - οικονομικές εφαρμογές και η κατάρτιση στελεχών υψηλού επι¬ 
πέδου για τις ανάγκες του Δημόσιου και Ιδιωτικού Τομέα. 

δ) Του τμήματος Στατιστικής: Η προαγωγή και η μετάδοση της γνώσης με 
την έρευνα και τη διδασκαλία στο γνωστικό πεδίο της επιστήμης της Στατιστι¬ 
κής και των συναφών με αυτή αντικειμένων, θεωρητικών και εφαρμοσμένων 
και η κατάρτιση στελεχών υψηλής στάθμης για τις ανάγκες του Δημόσιου και 
Ιδιωτικού Τομέα. 

Άρθρο 4. 

Συγκρότηση του Οικονομικού Πανεπιστημίου Αθηνών 

1. Το Οικονομικό Πανεπιστήμιο Αθηνών συγκροτείται από τα ακόλουθα 
τμήματα: 

α) Τμήμα Οικονομικής Επιστήμης 

β) Τμήμα Διεθνών και Ευρωπαϊκών Οικονομικών Σπουδών 
γ) Τμήμα Οργάνωσης Επιχειρήσεων και Λογιστικής 
δ) Τμήμα Διοικητικής των Επιχειρήσεων και Μάρκετινγκ 
ε) Τμήμα Εφαρμοσμένης Πληροφορικής 
στ) Τμήμα Στατιστικής 

2. Καθένα από τα ανωτέρω τμήματα χορηγεί (αντίστοιχο ενιαίο πτυχίο. 

3. Ο ελάχιστος αριθμός εξαμήνων φοίτησης που απαιτούνται για τη λήψη του 
πτυχίου ορίζεται σε οκτώ (8). 

Άρθρο 5. 

Ίδρυση θέσεων 

1. Ιδρύονται σε καθένα από τα κατωτέρω τμήματα θέσεις Διδακτικού Ερευ¬ 
νητικού Προσωπικού, και Ειδικού Διοικητικού - Τεχνικού Προσωπικού ως ακο- 

λούθως: 


θέσεις 



ΔΕΠ 


ΕΔΠΤ 




ΑΤ 

ΑΡ 

ΜΕ 

α) Τμήμα Διεθνών και Ευρωπαϊκών Οι¬ 
κονομικών Σπουδών 

21 

2 

5 

5 

β) Τμήμα Διοικητικής των Επιχειρή¬ 
σεων και Μάρκετινγκ 
γ) Τμήμα Εφαρμοσμένης Πληροφορι¬ 

21 

2 

5 

5 

κής 

10 

2 

4 

4 

δ. Τμήμα Στατιστικής 

20 

. · 2 

. 4 

4 

Σύνολο 

72 .· 

ι8 

■ 17 

17 


2. Οι θέσεις ΕΔΤΠ διέπονται ως προς τη βαθμολογική τους διάρθρωση και 
εξέλιξη από το Π.Δ. 484/1984 (Α 173). 


Άρθρο 6. 

Ισοτιμία τίτλων 

1. Το πτυχίο που χορηγεί το τμήμα Στατιστικής και Πληροφορικής Οικονο¬ 
μικών Επιστημών είναι ως προς όλες τις συνέπειες απολύτως ισότιμο με τα πτυ¬ 
χία που χορηγούνται από το ακαδ. έτος 1989 - 90 από τα νέα τμήματα στα 
οποία κατατέμνεται το τμήμα αυτό σύμφωνα με το άρθρο 2 παρ. 3 του παρόντος 
διατάγματος. 

2. Από το ακαδ. έτος 1989-90 τα πτυχία που χορηγούνται από τα δημιουρ- 
γούμενα δύο νέα τμήματα θεωρούνται επαρκές τυπικό προσόν για τις περιπτώ¬ 
σεις στις οποίες η κείμενη νομοθεσία απαιτεί πτυχίο τμήματος Στατιστικής και 
Πληροφορικής Οικονομικών Επιστημών ή πτυχίο ΑΣΟΕΕ πριν την κατάτμηση 
σε επιμέρους τμήματα. 

3. Τα πτυχία που χορηγούνται από τα νέα τμήματα που ιδρύονται με το άρ¬ 
θρο 2 παρ. 1 του παρόντος διατάγματος ισχύουν για όλες τις περιπτώσεις στις 
οποίες η κείμενη νομοθεσία απαιτεί πτυχίο Οικονομικών Επιστημών ή Διοίκη¬ 
σης Επιχειρήσεων ΑΕΙ της ημεδαπής ή πτυχίο ΑΣ0ΕΕ ή Ανωτάτων Βιομηχα¬ 
νικών Σχολών. 


Κατάταξη φοιτητών του Τμήματος Στατιστικής 
και Πληροφορικής Οικονομικών Επιστημών. 

1. Οι φοιτητές οι οποίοι κατά το ακαδ. έτος 1988 - 89 φοιτούν στο Τμήμα 
Στατιστικής και Πληροφορικής Οικονομικών Επιστημών κατατάσσονται υπο- 
χρειοτικά από την έναρξη του ακαδ. έτους 1989 - 90 στα υπό του άρθρου 2 
παρ. 3 δημιουργούμενα νέα τμήματα μιετά από δήλωση προτίμησης και από¬ 
φαση της Γενικής Συνέλευσης του Τμήματος. Όσοι δεν υποβάλλουν δήλωση 
προτίμησης κατατάσσονται μιε απόφαση του Πρύτανη ύστερα από γνώμη της 
Γενικής Συνέλευσης του Τμήματος. 

2. Οι φοιτητές που κατατάσσονται σε ένα από τα δύο Τμήματα σύμφωνα εμ 

την προηγούμιενη παράγραφο διατηρούν την εκπαιδευτική τους κατάσταση τόσο 
σε σχέση με τα υπολειπόμενα εξάμηνα σπουδών όσο και σε σχέση με το' πρό- 
γραμμα σπουδών. ^ 

3. Η γενική συνέλευση του οικείου τμήμιατος ρυθμίζει με απόφασή της όποιο- 

δήποτε πρόβλημα προκύπτει από το ακαδ. έτος 1989 - 90 άέ σχέσή'με την εκ¬ 
παιδευτική κατάσταση των φοιτητών λόγω οποιασδήποτε αλλαγής στο π’ρά- 
γραμμα σπουδών. - ■ 

ΚΕΦΑΛΑΙΟ Γ’ 

ΡΥΘΜΙΣΗ ΘΕΜΑΤΩΝ ΓΕΩΡΓΙΚΟΥ—- 
ΠΑΝΕΠΙΣΤΗΜΙΟΥ ΑΘΗΝΩΝ 

Άρθρο 8. „ -; 

Κατάτμηση τμημάτων 

1. Τα τμήματα Γεωργικής Παραγωγής και Γεωργικής Ανάπτυξης που προ- 
βλέπονται από το άρθρο 1 του Π.Δ. 164/1985 (ΦΕΚ 57 Α’) κατατέμνονται ως 
κατωτέρω: 

α) Το τμήμα Γεωργικής Παραγωγής στα τμήματα: 

αα) Τμήμα Φυτικής Παραγωγής 

ββ) Τμήμα Ζωικής Παραγωγής 

γγ) Τμήμα Γεωργικής Βιολογίας και Βιοτεχνολογίας. 

β) Το Τμήμα Γεωργικής Ανάπτυξης στα Τμήματα: 

αα) Τμήμα Γεωργικής Οικονομίας 

ββ) Τμήμα Γεωργικών Βιομηχανιών ' 

γγ) Τμήμα Εγγείων Βελτιώσεων και Γεωργικής Μηχανής 
δδ) Γενικό Τμήμα 

2. Καθένα από τα τμήματα της προηγουμένης παραγράφου, εκτός του Γενι¬ 
κού, χορηγεί χωριστό ενιαίο πτυχίο με επί μέρους ειδικεύσεις ως ακολούθως: α) 
Το τμήμα Φυτικής Παραγωγής χορηγεί αντίστοιχο ενιαίο πτυχίο με τις ειδικεύ¬ 
σεις: αα) Στη γεωργία και τη βελτίωση των φυτών, ββ) στη δενδροκομία και 
την αμπελουργία, γγ) στις κηπευτικές καλλιέργιες, δδ) στην ανθοκομία και την 
αρχιτεκτονική τοπίου και ε) στη φυτοπροστασία και το περιβάλλον. 

β) Το τμήμα Ζωικής Παραγωγής χορηγεί αντίστοιχο ενιαίο πτυχίο με τις ει¬ 
δικεύσεις: αα) στα μηρυκαστικά, ββ) στην πτηνοτροφία, γγ) στη χοιροτροφία, 
κονικλοτροφία και τα γουνοφόρα ζώα, και δ) στις υδατοκαλλιέργειες. 


. γ) Τα τμήμα Γεωργικής Βιολογίας και Βιοτεχνολογίας χορηγεί αντίστοιχο 
ενιαίο πτυχίο με τις ειδικεύσεις: αα) στη βιοτεχνολογία παραγωγής πολλαπλα¬ 
σιαστικού υλικού, ββ) στη βιοτεχνολογία εδάφους και γγ) στην ενζυμική τεχνο¬ 
λογία. 

δ) Το τμήμα Γεωργικής Οικονομίας χορηγεί αντίστοιχο ενιαίο πτυχίο με τις 
ειδικεύσεις: αα) στη γεωργική οικονομική και ββ) στην αγροτική-.ανάπτυξη. 

ε) Το τμήμα Γεωργικών Βιομηχανιών χορηγεί αντίστοιχο ενιαίο πτυχίο με 
τις ειδικεύσεις: αα) στις γεωργικές βιομηχανίες, ββ) στη γαλακτοκομία και γγ) 
στην οινολογία. 

στ) Το τμήμα Εγγείων Βελτιώσεων και Γεωργικής Μηχανικής χορηγεί αντί¬ 
στοιχο ενιαίο πτυχίο με τις ειδικεύσεις: αα) στη γεωργική υδραυλική, ββ) στην 
εδαφολογία, γγ) στη γεωργική μηχανολογία και δδ) στις γεωργικές κατα¬ 
σκευές. 

3. Η εκπαιδευτική λειτουργία των νέων τμημάτων αρχίζει από το ακαδη¬ 
μαϊκό έτος 1989 - 9θ οπότε και εισάγονται για πρώτη φορά φοιτητές. 

4. Ο ελάχιστος' αριθμός των εξαμήνων φοίτησης πόυ απαιτούνται για τη 

λήψη του πτυχίου ορίζεται σε δέκα (10). 4 :> ' 

5. Τα ανωτέρω τμήματα διέπονται ως προς την οργάνωση, τη διοίκηση, τη 

λειτουργία, τον κανονισμό σπουδών και το προσωπικό τους από τις διατάξεις 
του Ν. 1268/82 όπως ισχύουν. ' 

Άρθρο 9. 

; Αποστολή . 

Αποστολή κάθε τμήματος είναι: 

α) Του τμήματος Φυτικής Παραγωγής: Η κατάρτιση επιστημόνων για την 
ποιοτική και ποσοτική βελτίωση της φυτικής παραγωγής και η διεξαγωγή 
έρευνας για την ανάπτυξη της τεχνογνωσίας και της τεχνολογίας της φυτικής 
παραγωγής. 

β) Του τμήματος Ζωικής Παραγωγής: Η κατάρτιση επιστημόνων για τη με¬ 
λέτη της εκτροφής και,της εκμετάλλευσης των ζώων σε συνδυασμό με τις περι¬ 
βαλλοντικές συνθήκες, τη βελτίωση του γενετικού υλικού, την αξιοποίηση των 
εγχώριων νομευτικών πόρων με. την ανάπτυξη τεχνολογίας και τη διεξαγωγή 
έρευνας στους επιστημονικούς τομείς που καλύπτει το τμήμα. 

γ) Του τμήματος Γεωργικής Βιολογίας και Βιοτεχνολογίας: Η παροχή εξει- 
δικευμένων γνώσεων για την άρτια κατάρτιση επιστημόνων στις σύγχρονες εξε¬ 
λίξεις της βιολογίας ικανών να συμβάλλουν στην αξιοποίηση των βιοτεχνολογι- 
κών εφαρμογών στη γεωργία, την αναζήτήση' νέων γνώσεων και τη διερεύνηση 
των υφισταμένων στους τομείς νέων τεχνολογιών τής'σύγχρρμης βιολογίας για 
την προαγωγή της γεωπονικής επιστήμης. '■· 

δ) Του τμήματος Γεωργικής Οικονομίας: Η κατάρτιση επιστημόνων ικανών 
να χειρίζονται γεωργοοικονομικά θέματα σε επίπεδό γεωργικής εκμετάλλευ¬ 
σης, συλλογικού οργανικού φορέα ή και σε εθνικό επίπεδο, η διεξαγωγή έρευνας 
για την ανάπτυξη της επιστήμης και την επίλυση προβλημάτων της ελληνικής 
γεωργίας. 

ε) Του τμήματος Γεωργικών Βιομηχανιών: Η κατάρτιση επιστημόνων ικα¬ 
νών να στελεχώσουν τις γεωργικές βιομηχανίες επεξεργασίας, συντήρησης, με¬ 
ταποίησης των γεωργικών προϊόντων και η διεξαγωγή έρευνας για την ανά¬ 
πτυξη της τεχνογνωσίας και τεχνολογίας στον τομέα τροφίμων. 

στ) Του τμήματος Εγγείων Βελτιώσεων και Γεωργικής Μηχανικής: Η κα¬ 
τάρτιση επιστημόνων για την κάλυψη των αναγκών στον τομέα των εγγειοβελ¬ 
τιωτικών έργων (αρδεύσεις, στραγγίσεις, διαχείριση εγγειοβελτιωτικών έργων, 
εδαφολογία) και της γεωργικής μηχανικής (αγροτικές κατασκευές, εκμηχάνιση 
της γεωργίας). Η προώθηση -της έρευνας πού σχετίζεται με την ορθολογική 
χρησιμοποίηση και προστασία των φυσικών πόρων κάι του περιβάλλοντος γενι¬ 
κότερα και η ανάπτυξη της τεχνολογίας στον τομέα των εγγείων βελτιώσεων 
και της γεωργικής μηχανικής. ,<·. *. 

. Άρθρο 10. 

Ίδρυση θέσεων 

■ 1. Ιδρύονται στις κατωτέρω αναφερόμενες εκπαιδευτικές μονάδες του Γεωρ- 

γικού Πανεπιστημίου Αθηνών θέσεις Διδακτικού Ερευνητικού Προσωπικού 
(ΔΕΠ), Ειδικού Εκπαιδευτικού Προσωπικού (ΕΕΠ), και Ειδικού Διοικητικού - 
Τεχνικού Προσωπικού (ΕΔΤΠ), ως ακολούθως: 


•. .. ., ΔΕΠ 

α) Τμήμα Φυτικής Παραγωγής 15 

β) Τμήμα Ζωικής Παραγωγής 11 

γ) Τμήμα Γεωργικής Βιολογίας και 
Βιοτεχνολογίας 11 

δ. Τμήμα Γεωργικής Οικονομίας 12 


,, Θέσεις 

ΕΕΠ ΕΔΠΤ 

ΑΤ ΑΡ ΜΕ 

7 3 5 

5 2.3 


κών 

12 

,Τ-’ 

10 

.4 . 

' 7 

στ. Τμήμα Εγγείων Βελτ/σεων και 






Γεωργ. Μηχανικής - * 

15 . 


16 

. ' 7. ■ 

9 

ζ. Γενικό Τμήμα 

11 


.3, . 

■ 2 

2 . 

η. ΑΕΙ 

- 

5 

■ - 

. - 

■ - 

Σύνολο 

87' 

■ 5 ·' 

46 

.21 . ' 

29 

2. Οι θέσεις ΕΔΤΓΙ διέπονται ως προς την βαθμολογική τους διάρθρωση και 
εξέλιξη από το Π.Δ. 484/1984 (Α 173). 

. . 'Αρθρο 11. 

Ισοτιμία τίτλων 

1. Τα πτυχία που χορηγούν τα τμήματα Γεωργικής Παραγωγής και Γεωρ¬ 
γικής Ανάπτυξης με τις επιμέρους ειδικεύσεις όπως ορίζονται στο άρθρο 1 του 
Π.Δ. 164/1985 είναι ως προς όλες τις συνέπειες ισότιμα με τα πτυχία που χο¬ 
ρηγούνται από τα δημιουργούμενα τμήματα από το ακαδημαϊκό έτος 1989 - 
90. 

2. Τα πτυχία που χορηγούνται από τα νέα τμήματα σύμφωνα με το άρθρο 8 
του παρόντος ισχύουν για όλες τις περιπτώσεις στις οποίες η κείμενη νομοθεσία 
απαιτεί πτυχίο Ανωτάτης Γεωπονικής Σχολής Αθηνών ή Γεωπονικής Σχολής 
Πανεπιστημίου Θεσσαλονίκης ή Τμήματος Γεωπονίας Πανεπιστημίου της ημε¬ 
δαπής. 

Άρθρο 12. 

Κατάταση φοιτητών 

1. Οι φοιτητές οι οποίοι κατά το ακαδ. έτος 1988 - 89 φοιτούν σε ένα από τα 
υφιστάμενα τμήματα κοιτατάσσονται υποχρεωτικά από την έναρξη του ακαδ. 
έτους 1989 - 90 στα υπό του άρθρου 8 του παρόντος δημιουργούμενα τμήματα 
ως ακολούθως: 

α) Οι φοιτητές που έχουν επιλέξει και παρακολουθούν μία από τις ειδικεύσεις 
που αναφέρονται στο άρθρο 1 του Π.Δ. 164/85 κατατάσσονται αυτοδίκαια στο 
δημιουργόμενο τμήμα που καλύπτει τη συγκεκριμένη ειδίκευση. 

β) Οι φοιτητές που δεν έχουν επιλέξει ειδίκευση κατατάσσονται σε ένα από τα 
νέα τμήματα στα οποία κατατμήθηκε το υφιστάμενο τμήμα μετά από δήλωσή 
τους και απόφαση της γενικής συνέλευσης του τμήματος, έτσι δεν υποβάλλουν 
δήλωση προτίμησης κατατάσσονται με απόφαση του Πρύτανη ύστερα από 
γνώμη της Γ.Σ. του οικείου Τμήματος. 

2. Οι φοιτητές που κατατάσσονται σε ένα από τα νέα τμήματα σύμφωνα με 
την προηγούμενη παράγραφο διατηρούν την εκπαιδευτική τους κατάσταση τόσο 
σε σχέση με τα υπολοιπόμενα εξάμηνα σπουδών, όσο και σε σχέση με το πρό¬ 
γραμμα σπουδών. Η γονική συνέλευση του οικείου τμήματος ρυθμίζει με από¬ 
φασή της οποιοδήποτε πρόβλημα προκόψει από το ακαδημαϊκό έτος 1989 -90 
σε σχέση με την.εκπαιδευτική κατάσταση των φοιτητών λόγω οποιοσδήποτε αλ¬ 
λαγής στο πρόγραμμα σπουδών. 

ΚΕΦΑΛΑΙΟ Δ' 

ΡΥΘΜΙΣΗ ΘΕΜΑΤΩΝ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Άρθρο 13. 

Ίδρυση - Κατάτμηση - Μετονομασία Τμημάτων 

1. Ιδρύονται στο Πάντειον Πανεπιστήμιο Κοινωνικών καί Πολιτικών Επι¬ 
στημών τα ακόλουθα τμήματα: 

α) Τμήμα Επικοινωνίας και Μέσων Μαζικής Ενημέρωσης. 

β) Τμήμα Κοινωνικής Ανθρωπολογίας, Γεωγραφίας και Πολιτικής. 

γ) Τμήμα Ψυχολογίας. 

2. Το Τμήμα Δημόσιας Διοίκησης που προβλέπεται από το άρθρο 1 παρ. 1 
(ιι) του Π.Δ. 462/83 (Α 176/83) κατανέμεται στα τμήματα: 

α) Τμήμα Δημόσιας Διοίκησης. 

β) Τμήμα Αστικής και Περιφερειακής Ανάπτυξης. 

3. α) Η έναρξη λειτουργίας και η εισαγωγή των πρώτων φοιτητών ορίζεται 
από το ακαδημαϊκό έτος για το οποίο καθορίζεται για πρώτη φορά αριθμός εισα¬ 
κτέων σε κάθε ένα από τα τμήματα της παρ. 1 του παρόντος άρθρου. 

β) Η εκπαιδευτική λειτουργία των τμημάτων της παρ. 2 του παρόντος άρ¬ 
θρου αρχίζει από το ακαδ. έτος 1989 - 90, οπότε και εισάγονται για πρώτη 
φορά νέοι φοιτητές. 

4. Τα νέα τμήματα διέπονται ως προς την οργάνωση, τη διοίκηση, τη λει¬ 
τουργία, τον κανονισμό σπουδών και το προσωπικό από τις διατάξεις του Ν. 
1268/82 όπως ισχύουν. 

Άρθρο 14 

Αποστολή 

Αποστολή κάθε τμήματος είναι: 

α) Του Τμήματος Επικοινωνίας και Μέσων Μαζικής Ενημέρωσης: Η θεωρη¬ 
τική και ιστορική - εμπειρική διερεύνηση του φαινομένου της επικοινωνίας, η 
δημιουργία στελεχιακού δυναμικού δημοσίων υπηρεσιών, δημοσίων σχέσεων 
και τύπου του δημοσίου και ιδιωτικού τομέα, η κατάρτιση δημοσιογράφων και 
στελεχών για τον ημερήσιο και περιοδικό τύπο και για τα ηλεκτρονικά μέσα ενη¬ 
μέρωσης, καθώς και στελεχών όλων των μορφών επικοινωνίας και ενημέρω- 
σης. 

β) Του Τμήματος Δημόσιας Διοίκησης: Η κατάρτιση στελεχών του δημόσιου 
τομέα σ’ ολόκληρο το φάσμα των δραστηριοτήτων του σύγχρονου κράτους, η 
έρευνα των προβλημάτων των δημοσίων υπηρεσιών και η προώθηση των επι¬ 
στημών οργάνωσης και λειτουργίας της πολιτείας. 

γ) Του Τμήματος Αστικής και Περιφερειακής Ανάπτυξης: Η κατάρτιση στε¬ 
λεχών των κρατικών υπηρεσιών, των οργανισμών τοπικής αυτοδιοίκησης, των 


υπηρεσιών προγραμματισμού σε τοπικό και εθνικό επίπεδο και των αποκεντρω¬ 
μένων παραρτημάτων των δημοσίων οργανισμών και επιχειρήσεων, η διεξα¬ 
γωγή έρευνας για αστικά και περιφερειακά προβλήματα της χώρας και η προώ¬ 
θηση των αρχών της περιφερειακής επιστήμης. 

δ) Του Τμήματος Κοινωνικής Ανθρωπολογίας, Γεωγραφίας και Πολιτικής: 
Η κατάρτιση επιστημόνων στα γνωστικά αντικείμενα της κοινωνικής ανθρωπο¬ 
λογίας, της κοινωνικής γεωγραφίας και δημογραφίας και της κοινωνικής πολι¬ 
τικής με σκοπό την μελέτη και ανάλυση των κοινωνικών δομών και τάσεων με¬ 
τασχηματισμού της κοινωνίας και τον προγραμματισμό και εφαρμογή της κοι¬ 
νωνικής πολιτικής σε εθνικό και τοπικό επίπεδο. 

ε) Του Τμήματος Ψυχολογίας: Η ερευνητική και θεωρητική κατάρτιση επι¬ 
στημόνων ικανών να συμβάλλουν στην ανάπτυξη της ψυχολογικής γνώσης και 
πρακτικής καθώς και στην αντιμετώπιση των πολυσύνθετων ψυχολογικών προ¬ 
βλημάτων, που αναπτύσσονται ανάμεσα στο άτομο και το περιβάλλον. 

Άρθρο 15 
Συγκρότηση 

1. Το Πάντειον Πανεπιστήμιο Κοινωνικών και Πολιτικών Επιστημών συ¬ 
γκροτείται από τα ακόλουθα τμήματα: 

α) Τμήμα Πολιτικής Επιστήμης και Διεθνών Σπουδών 
β) Τμήμα Επικοινωνίας και Μέσων Μαζικής Ενημέρωσης 
γ) Τμήμα Δημόσιας Διοίκησης 
δ) Τμήμα Αστικής και Περιφερειακής Ανάπτυξης 
ε) Τμήμα Κοινωνιολογίας 

στ) Τμήμα Κοινωνικής Ανθρωπολογίας, Γεωγραφίας και Πολιτικής 
ζ) Τμήμα Ψυχολογίας και 
η) Γενικό Τμήμα Δικαίου 

2. Καθένα από τα ανωτέρω τμήματα εκτός του γενικού, χορηγεί αντίστοιχο 
ενιαίο πτυχίο. Κατεξαίρεαη στο πτυχίο του τμήματος Πολιτικής Επιστήμης και 
Διεθνών Σπουδών καθορίζονται οι ειδικεύσεις: α) πολιτικής επιστήμης και β) 
διεθνών σπουδών, σύμφωνα με το π.δ. 365/1986 (Α' 161). 

3. Ο ελάχιστος αριθμός εξαμήνων φοίτησης που απαιτούνται για τη λήψη του 
πτυχίου, ορίζεται σε οκτώ (8)., 


Άρθρο 16 

Κατάταξη φοιτητών του τμήματος Δημόσιας Διοίκησης 

1. Οι φοιτητές οι οποίοι κατά το ακαδ. έτος 1988-89 φοιτούν στό τμήμα δη¬ 
μόσιας διοίκησης κατατάσσονται υποχρεωτικά από την έναρξη του ακαδ. έτους 
1989-90 σε ένα από τα νέα Τμήματα στα οποία κατατμήθηκε σύμφωνα με το 
άρθρο 13 παρ. 2 του παρόντος μετά από δήλωσή τους και απόφαση της Γενικής 
Συνέλευσης του Τμήματος. Όσοι δεν υποβάλλουν δήλωση προτίμησης κατα¬ 
τάσσονται με απόφαση του Πρύτανη ύστερα από γνώμη της Γ ενικής Συνέλευσης 
του Τμήματος. 

2. Οι φοιτητές που κατατάσσονται σε ένα από τα νέα τμήματα σύμφωνα με 
την προηγούμενη παράγραφο διατηρούν την εκπαιδευτική τους κατάσταση τόσο 
σε σχέση με τα υπολειπόμενα εξάμηνα σπουδών όσο και σε σχέση με το πρό¬ 
γραμμα σπουδών. Η γενική συνέλευση του οικείου τμήματος ρυθμίζει με από¬ 
φασή της οποιοδήποτε πρόβλημα προκύπτει από το ακαδημαϊκό έτος 1989-90 
σε σχέση με την εκπαιδευτική κατάσταση των φοιτητών λόγω οποιασδήποτε αλ¬ 
λαγής στο πρόγραμμα σπουδών. 


Άρθρο 17 
Ίδρυση θέσεων 


1. Ιδρύονται στα κατωτέρω ,αναφερόμενα τμήματα του Παντείου Πανεπιστη¬ 
μίου Κοινωνικών και Πολιτικών Επιστημών θέσεις. διδακτικού ερευνητικού 
προσωπικού και ειδικού διοικητικού και τεχνικού προσωπικού ως ακολούθως: 


α) Τμήμα Επικοινωνίας και Μέσων Μαζικής 
Ενημέρωσης 

β) Τμήμα Αστικής και Περιφερειακής Ανά¬ 
πτυξης 

γ) Τμήμα Κοινωνικής Ανθρωπολογίας Γεω¬ 
γραφίας και Πολιτικής 
δ) Τμήμα Δημόσιας Διοίκησης 
ε) Τμήμα Ψυχολογίας 
στ) Γενικό Τμήμα Δικαίου 

ΣΥΝΟΛΟ 


ΔΕΠ 

ΑΤ 

ΘΕΣΕΙΣ 

ΕΔΤΠ 

ΑΡ 

ΜΕ 

15 

1 

2 

2 

15 

1 

2 

2 

15 

1 

2 

2 

11 

1 

2 

2 

11 

1 

2 

2 

11 

1 

2 

2 

78 

6 

12 

12 


2. Οι θέσεις ΕΔΤΠ διέπονται, ως προς την βαθμολογική τους διάρθρωση και 
εξέλιξη από το π.δ. 484/1984. 

Άρθρο 18 
Ισοτιμία τίτλων 

Το πτυχίο που χορηγεί το υφιστάμενο τμήμα Δημόσιας Διοίκησης είναι ως 
προς όλες τις συνέπειες απολύτως ισότιμο με τα πτυχία που χορηγούνται από το 
ακαδ. έτος 1989-90 από τα νέα τμήματα στα οποία κατανέμεται το τμήμα 
αυτό σύμφωνα με το άρθρο 13 παρ. 2 του παρόντος διατάγματος. 

2. Από το ακαδ. έτος 1989-90 τα πτυχία που χορηγούνται από τα δύο νέα 
τμήματα, θεωρούνται επαρκές τυπικό προσόν για τις περιπτώσεις στις οποίες η 

κείμενη νομοθεσία απαιτεί πτυχίο τμήματος Δημόσιας Διοίκησης ή πτυχίο Πα- 
ντβίου Ανώτατης Σχολής Πολιτικών Επιστημών πριν την κατάτμησή της σε 
επιμέρους τμήματα. 

ΚΕΦΑΛΑΙΟ Ε’ 

Ρύθμιση θεμάτων Πανεπιστημίου Πειραιώς 

Άρθρο 19 

Ίδρυση - Μετονομασία τμημάτων 

1. Ιδρύονται στο Πανεπιστήμιο Πειραιώς τα ακόλουθα τμήματα: 
α) Τμήμα Χρηματοοικονομικής και Τραπεζικής Διοικητικής 

β) Τμήμα Τεχνολογίας και Συστημάτων Παραγωγής 
γ) Τμήμα Ναυτιλιακών Σπουδών 

2. Το Τμήμα Οικονομικών Επιστημών που προβλέπεται από το άρθρο 1 του 
π.δ. 43/1984 (Α' 14), που κυρώθηκε με το άρθρο 7 του ν. 1674/1986 μετο¬ 
νομάζεται σε Τμήμα Οικονομικής Επιστήμης. 

3. Η έναρξη λειτουργίας και η εισαγωγή των πρώτων φοιτητών σε κάθε 
τμήμα ορίζεται από το ακαδ. έτος για το οποίο καθορίζεται για πρώτη φορά 
αριθμός εισακτέων. 

4. Κάθε τμήμα χορηγεί αντίστοιχο ενιαίο πτυχίο. 

5. Ο ελάχιστος αριθμός εξαμήνων φοίτησης που απαιτούνται για τη λήψη του 
πτυχίου ορίζεται σε οκτώ (8). 

6. Τα νέα τμήματα διέπονται ως προς την οργάνωση, τη διοίκηση, τη λει¬ 
τουργία, τον κανονισμό σπουδών και το προσωπικό από τις διατάξεις του ν. 
1268/82 όπως ισχύουν. 

Άρθρο 20 

Αποστολή 

Αποστολή κάθε τμήματος είναι: 

α) του Τμήματος Χρηματοοικονομικής και Τραπεζικής Διοικητικής: Η προα¬ 
γωγή και η μετάδοση γνώσεων, με την έρευνα και τη διδασκαλία σχετικών με 
το γνωστικό (αντικείμενο της Χρηματοοικονομικής και η κατάρτιση στελεχών 
υψηλού επιπέδου στις τεχνικές λήψεως διοικητικών αποφάσεων για τη σταδιο¬ 
δρομία τους ως διαχειριστές των οικονομικών πόρων των επιχειρήσεων ή ως 
στελέχη πιστωτικών ιδρυμάτων του Δημοσίου ή Ιδιωτικού Τομέα. 

β) του τμήματος Τεχνολογίας και Συστημάτων Παραγωγής: Η παροχή συν¬ 
δυασμού γνώσεων από τις θετικές επιστήμες και τη διοικητική των επιχειρή¬ 
σεων με σκοπό την κατάρτιση επιστημόνων για την παρακολούθηση της τεχνο¬ 
λογικής εξέλιξης και τη μύηση στις διαδικασίες της επιλογής, σχεδιασμού, λει¬ 
τουργίας, ελέγχου και εκσυγχρονισμού συστημάτων παραγωγής. 

γ) του τμήματος Ναυτιλιακών Σπουδών: Η εκπαίδευση και η έρευνα σε θέ¬ 
ματα ναυτιλίας όπως θαλάσσιες μεταφορές, εμπόριο, χρηματοδότηση, ασφαλί¬ 
σεις, βελτίωση των συνθηκών ασφαλείας των εργαζομένων στη θάλασσα, προ¬ 
στασία του θαλασσίου περιβάλλοντος κ.λπ. 

Άρθρο 21 

Συγκρότηση Πανεπιστημίου Πειραιώς 

Το Πανεπιστήμιο Πειραιώς συγκροτείται από τα ακόλουθα τμήματα: 

α) Τμήμα Οικονομικής Επιστήμης' 

β) Τμήμα Οργάνωσης και Διοίκησης Επιχειρήσεων 

γ) Τμήμα Στατιστικής και Ασφαλιστικής Επιστήμης 

δ) Τμήμα Χρηματοοικονομικής και Τραπεζικής Διοικητικής 

ε) Τμήμα Τεχνολογίας και Συστημάτων Παραγωγής 

στ) Τμήμα Ναυτιλιακών Σπουδών 

Άρθρο 22 
Ίδρυση θέσεων 

1. Ιδρύονται στις κατωτέρω ακαδημαϊκές μονάδες του Πανεπιστημίου Πει¬ 
ραιώς θέσεις διδακτικού ερευνητικού προσωπικού και ειδικού διοικητικού - τε¬ 
χνικού προσωπικού ως ακολούθως: 

ΘΕΣΕΙΣ 



ΔΕΠ 

ΑΤ 

ΕΔΤΠ 
ΑΡ . 

ΜΕ 

α) Τμήμα Χρηματοοικονομικής και Τραπέζι- 

κής Διοικητικής 

20 

1 

2 

4 

β) Τμήμα Τεχνολογίας και Συστημάτων Πα- 

ραγωγής 

20 

1 

2 

4 

γ) Τμήμα Ναυτιλιακών Σπουδών 

20 

1 

2 

4 

δ) ΑΕΙ 

- 

2 

3 

5 

ΣΥΝΟΛΟ 

60 

5 

9 

17 


2. Οι θέσεις ΕΔΤΠ διέπονται ως προς την βαθμολογική τους διάρθρωση και 
εξέλιξη από το π.δ. 484/1984 (Α 173Α). 


Άρθρο 23 
Ισοτιμία τίτλων 

Τα πτυχία που χορηγούνται από τα νέα τμήματα που ιδρύονται με το άρθρο 
19 του παρόντος διατάγματος ισχύουν για όλες τις περιπτώσεις στις οποίες η 


κείμενη νομοθεσία απαιτεί πτυχίο Οικονομικών Επιστημών ή Διοίκησης Επι¬ 
χειρήσεων ΑΕΙ της ημεδαπής ή πτυχίο ΑΣΟΕΕ ή Ανωτάτων Βιομηχανικών 
Σχολών. 

ΚΕΦΑΛΑΙΟ ΣΤ 
ΓΕΝΙΚΕΣ ΔΙΑΤΑΞΕΙΣ 

Άρθρο 24 

Κατανομή υπηρετούντος προσωπικού 

1. α) Τα μέλη του διδακτικού ερευνητικού προσωπικού, οι μη διδάκτορες επι¬ 
μελητές, βοηθοί και επιστημονικοί συνεργάτες, που υπηρετούν στα τμήματα 
των ανωτέρω Ανωτάτων Εκπαιδευτικών Ιδρυμάτων κατανέμονται και εντάσ¬ 
σονται στα τμήματα των ιδρυμάτων αυτών με πράξη του πρύταγη του οικείου 
ΑΕΙ που δημοσιεύεται στην Εφημερίδα της Κυβερνήσεως ύστερα από δήλωση 
των ενδιαφερομένων και γνώμη της Συγκλήτου του οικείου ιδρύματος. 

β) Οι επισκέπτες καθηγητές, οι ειδικοί επιστήμονες και οι εντεταλμένοι επί¬ 
κουροι καθηγητές οι οποίοι υπηρετούν κατά τη δημοσίευση του παρόντος κατα- 
νέμονται και εντάσσονται στα τμήματα με την ίδια διαδικασία που ορίζεται στο 
προηγούμενο εδάφιο. 

2. Τα μέλη του ειδικού εκπαιδευτικού προσωπικού και του ειδικού διοικητι¬ 
κού - τεχνικού προσωπικού που υπηρετούν σε οποιαδήποτε ακαδημαϊκή μονάδα 
των αυτών ως άνω ιδρυμάτων κατανέμονται και εντάσσονται στα τμήματα ή 
στο ΑΕΙ συνολικά με την ίδια διαδικασία που ορίζεται στο εδάφιο (α) της προη¬ 
γούμενης παραγράφου. 

3. Τα μέλη του διοικητικού προσωπικού που υπηρετούν στις γραμματείες 
των τμημάτων που κατανέμονται διατίθενται με απόφαση του πρυτανικού συμ¬ 
βουλίου στις γραμματείες των δημιουργούμενων τμημάτων. 

4. Οι θέσεις που κατέχουν τα μέλη των παραγράφων 1 και 2 μεταφέρονται 
ταυτόχρονα με την πράξη κατανομής και ένταξής τους στις νέες μονάδες. 

5. Οι υφιστάμενες κενές θέσεις ΔΕΠ, ΕΕΠ και ΕΔΤΠ στα τμήματα που κα- 
τατέμνονται κατανέμονται στα νέα τμήματα ή στο ίδρυμα εφόσον επιτρέπεται 
από την ισχύουσα νομοθεσία, με πράξη του πρύτανη μετά από γνώμη της Συ¬ 
γκλήτου του οικείου ΑΕΙ. 

Άρθρο 25 

Κατανομή Εργαστηρίων και λοιπών μονάδων 

1. Τα υφιστάμενα εργαστήρια, σπουδαστήρια, φροντιστήρια και λοιπές εκπαι¬ 
δευτικές μονάδες κατανέμονται και εντάσσονται στα δημιουργούμενα τμήματα 
ή παραμένουν συνολικά στο ίδρυμα με πράξη του πρύτανη που δημοσιεύεται 
στην Εφημερίδα της Κυβερνήσεως μετά από γνώμη της Συγκλήτου του οικείου 
ΑΕΙ. 

2. Τα βιβλία, τα περιοδικά και το λοιπό έντυπο υλικό των βιβλιοθηκών των 
τμημάτων που κατανέμονται διανέμονται στις βιβλιοθήκες των νέων τμημάτων 
με πράξη του πρύτανη μετά από γνώμη της Συγκλήτου του οικείου ΑΕΙ. 

Άρθρο 26 

Αυτοδύναμη λειτουργία 

1. Για την αυτοδύναμη λειτουργία ενός τμήματος απαιτείται ο διορισμός 
επτά μελών διδακτικού ερευνητικού προσωπικού εκ των οποίων τέσσερα τουλά¬ 
χιστον στις βαθμίδες του καθηγητή ή του αναπληρωτή καθηγητή καί η ύπαρξη 
φοιτητών. 

2. Εντός μηνός από την ολοκλήρωση των προϋποθέσεων της προηγούμενης 
παραγράφου κινείται από τον πρύτανη του οικείου ΑΕΙ η διαδικασία εκλογής 
προέδρου τμήματος και σύγκληση της γενικής τους συνέλευσης κατά τα προ- 
βλεπόμενα στο άρθρο 8 του ν. 1268/82. 

3. Η πλήρωση θέσεων ΔΕΠ, ΕΕΠ και ΕΔΤΠ που προκηρύσσονται μετά την 
αυτοδυναμία του τμήματος γίνεται σύμφωνα με τις διατάξεις του ν. 1268/82. 

4. Η σύσταση των τομέων των τμημάτων γίνεται με απόφαση του Υπουργού 
Εθνικής Παιδείας και Θρησκευμάτων μετά από γνώμη της γενικής συνέλευσης 
του αντίστοιχου τμήματος. 

Άρθρο 27 

Διαδικασία πλήρωσης των πρώτων θέσεων ΔΕΠ , 

1. Μέχρι την αυτοδύναμη λειτουργία των τμημάτων, σύμφωνα με το προη¬ 
γούμενο άρθρο η προκήρυξη των θέσεων ΔΕΠ γίνεται με απόφαση του Υπουρ¬ 
γού Εθνικής Παιδείας και Θρησκευμάτων, ύστερα από γνώμη της Συγκλήτου 
του οικείου Α.Ε.Ι. 

2. Η εκλογή των'μελών ΔΕΠ κάθε τμήματος μέχρι την αυτοδύναμη λειτουρ¬ 
γία του γίνεται από ειδικά σώματα εκλεκτόρων που συγκροτούνται με πράξη 
του Πρύτανη, ύστερα από γνώμη της Συγκλήτου του οικείου ΑΕΙ. Με την ίδια 
πράξη ορίζεται ο πρόεδρος του εκλεκτορικού σώματος καθώς και ο (αναπληρω¬ 
τής του. Σε κάθε τμήμα μπορεί να συγκροτούνται περισσότερα από ένα ειδικά 
εκλεκτορικά σώματα με αρμοδιότητες διακεκριμένες είτε κατά γνωστικά αντι¬ 
κείμενα είτε ανάλογα με την βαθμίδα στην οποία ανήκει η προκηρυσσόμενη 
θέση. Κάθε ειδικό σώμα εκλεκτόρων απαρτίζεται από τουλάχιστον 1,1 (ένδεκα) 
μέλη ΔΕΠ του ίδιου γνωστικού αντικειμένου με την υπό πλήρωση.θέση που ανή¬ 
κουν στο ίδιο ή άλλο-ΑΕΙ της χώρας, βαθμίδας ανώτερης ή ίσης με την βαθμίδα 
της θέσης που προκηρύσσεται. Αν δεν υπάρχουν ή δεν επαρκούν τέτοια μέλη 
ΔΕΠ επιλέγονται μέλη ΔΕΠ του συγγενέστερου γνωστικού αντικειμένου του 

ίδιου ή άλλου ΑΕΙ. Στο ειδικό σώμα εκλεκτόρων περιλαμβάνονται υποχρεωτικά 
τα μέλη ΔΕΠ που ανήκουν στο οικείο τμήμα είτε λόγω της αρχικής κατάταξης 
είτε λόγω εκλογής και διορισμού τους. 

Στις συνεδριάσεις κάθε ειδικού σώματος εκλεκτόρων συμμετέχουν, χωρίς δι¬ 
καίωμα ψήφου, και δύο (2) εκπρόσωποι των φοιτητών του ιδρύματος που υπο¬ 
δεικνύονται από το Δ.Σ. του πλέον αντιπροσωπευτικού συλλόγου φοιτητών τού¬ 
του. 

.. 3. Η τριμελής εισηγητική επιτροπή συγκροτείται από τα μέλη του ειδικού 
εκλεκτορικού σώματος του ίδιου γνωστικού αντικειμένου με την υπό πλήρωση 
θέση που έχουν δικαίωμα ψήφου με πράξη του Πρύτανη ύστερα από γνώμη του 
ειδικού σώματος εκλεκτόρων. 

4. Χρέη γραμματέα του ειδικού σώματος των εκλεκτόρων ασκεί μόνιμος 
διοικητικός υπάλληλος ο οποίος ορίζεται μαζί με τον αναπληρωτή του από τον 
Πρύτανη του οικείου ιδρύ|ΐατος. 

5. Στον πρόεδρο, στα μέλη και στον γραμματέα του σώματος των εκλεκτό¬ 
ρων καταβάλλεται αποζημίωση, ως και έξοδα μετακίνησης που καθο'ρίζονται 
με κοινή απόφαση των Υπουργών Οικονομικών και Εθνικής Παιδείας και θρη¬ 
σκευμάτων. 

6. Κατά τα λοιπά εφαρμόζονται αναλόγως οι σχετικές διατάξεις του ν. 
1268/82 όπως ισχύουν. 

Άρθρο 28 

Σύσταση Γραμματείας νέων Τμημάτων - 
Προσωρινή Διοίκηση 

1. Σε κάθε ένα από τα νέα τμήματα που ιδρύονται με το διάταγμα αυτό συνι- 
στάται γραμματεία. Η γραμματεία παρέχει διοικητική και γραμματειακή εξυ¬ 
πηρέτηση για κάθε θέμα που ανήκει στο (αντίστοιχο τμήμα. 

2. Μέχρι την αυτοδύναμη λειτουργία κάθε τμήματος, η Σύγκλητος του αντι¬ 
στοίχου ιδρύματος δύναται με απόφασή της να συγκροτεί προσωρινή γενική συ¬ 
νέλευση από μέλη ΔΕΠ του ιδρύματος της. Με την ίδια απόφαση ορίζεται ένα εκ 
των μελών ως προεδρεύον του τμήματος. Η προσωρινή αυτή γενική συνέλευση 
έχει όλες τις αρμοδιότητες της γενικής συνέλευσης τμήματος εκτός της προκή¬ 
ρυξης θέσεων ΔΕΠ,ΈΕΠ και ΕΔΤΠ καθώς και της εκλογής των μελών των 
κατηγοριών αυτών. Για τα θέματα αυτά η προσωρινή γενική συνέλευση εκφρά¬ 
ζει γνώμη προς την Σύγκλητο. Τα προγράμματα σπουδών των τμημάτων αυ¬ 
τών μέχρι την αυτοδύναμη λειτουργία τους καθορίζονται με πράξη του Πρύτανη 
μετά από γνώμη της προσωρινής γενικής συνέλευσης. 


Τελικές διατάξεις 

1. Η διαδικασία πλήρωσης θέσεων διδακτικού ερευνητικού προσωπικού οι 
οποίες έχουν προκηρυχθεί από τα τμήματα που κατανέμονται μέχρι τη δημο¬ 
σίευση του παρόντος διατάγματος ενεργείται σύμφωνα με τις διατάξεις που 
ισχύουν. Αν η διαδικασία εκλογής ή εξέλιξης ή προαγωγής ή ένταξης μέλους 
ΔΕΠ δεν ολοκληρωθεί μέχρι τη λήξη του ακαδ. έτους 1988-89 η περαιτέρω 
διαδικασία συνεχίζεται κανονικά και ολοκληρώνεται με τα ίδια σώματα εκλε¬ 
κτόρων. 

2. Οι υποψήφιοι που εκπονούν διδακτορική διατριβή στα τμήματα τα οποία 
κατανέμονται και: δεν ολοκληρώσουν τη σχετική διαδικασία μέχρι την έναρξη 
του ακαδημαϊκού έτους 1989-90 εντάσσονται με απόφαση της γενικής συνέ¬ 
λευσης του οικείου τμήματος ύστερα από δήλωσή τους και ανάλογα με το αντι¬ 
κείμενο της διατριβής τους σε ένα από τα προκύπτοντα από την κατάτμηση τμή¬ 
ματα και συνεχίζουν με τις ίδιες τριμελείς συμβουλευτικές ή πενταμελείς εξετα¬ 
στικές επιτροπές σύμφωνα με το άρθρο 36 του Ν. 1268/82. 

3. Η κατανομή του προσωπικού, των φοιτητών και των μονάδων στα δη- 
μιουργούμενα νέα τμήματα καθώς και η εκλογή των οργάνων διοίκησης στα 
τμήματα που εξασφαλίζονται οι προϋποθέσεις ολοκληρώνεται το αργότερο μέχρι 
τέλος Αυγούστου 1989. 

4. "Οπου από τις διατάξεις του παρόντος απαιτείται γνώμη γενικής συνέλευ¬ 
σης, η γενική συνέλευση συγκροτείται από το σύνολο των μελών του ΔΕΠ και 
τους κατά το άρθρο 8 του Ν. 1268/82 εκπροσώπους. 

5. Διαδικαστικές και άλλες λεπτομέρειες που ανακύπτουν από την μετονομα- 
σϊα των ιδρυμάτων και την κατάτμηση των τμημάτων και δεν προβλέπονται 
από τις διατάξεις του παρόντος ρυθμίζονται με απόφαση της Συγκλήτου του οι¬ 
κείου ΑΕΙ σύμφωνα με τις διατάξεις του άρθρου 11 παρ. ίγ του Ν. 1268/82 
όπως συμπληρώθηκε με το άρθρο 48 παρ. 4 του Ν. 1404/1983. 

6. Για όσα θέματα δεν ρυθμίζονται ειδικά με το διάταγμα αυτό εφαρμόζονται 
οι διατάξεις του Ν. 1268/82 όπως ισχύουν. 


Στον Υπουργό Εθνικής Παιδείας και Θρησκευμάτων αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 14 Ιουνίου 1989 

Ίδρυση Σχολής και Τμήματος στο Πανεπιστήμιο Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 


(3) 


α) Των άρθρων 6 παρ. 6 και 50 παρ. 6 του ν. 1268/82 «Για τη δομή και 
λειτουργία των Ανωτάτων Εκπαιδευτικών Ιδρυμάτων» (Α’ 87). 

β) Του άρθρου 48 παρ. 1 του ν. 1404/83 «Δομή και λειτουργία των Τεχνο¬ 
λογικών Εκπαιδευτικών Ιδρυμάτων» (Α' 173). 

2. Τη γνώμη της Συγκλήτου του Πανεπιστημίου Πατρών (συνεδριάσεις 
91η/9.11.88 και 95η/18.11.89). 

3. Τη γνώμη του Συμβουλίου Ανώτατης Παιδείας (συνεδρίαση 14η/6, 7, 
8.2.89). 

4· Την αριθ. 365/1989 γνωμοδότηση του Συμβουλίου της Επικράτειας, με 
πρόταση του Υπουργικού Συμβουλίου, αποφασίζουμε: 

ΚΕΦΑΛΑΙΟ Ά 

Σχολή Ανθρωπιστικών και Κοινωνικών Επιστημών. 

Άρθρο 1. 

Ίδρυση 

1. Ιδρύεται στο Πανεπιστήμιο Πατρών Σχολή Ανθρωπιστικών και Κοινωνι¬ 
κών Επιστημών στην'οποία εντάσσονται: 

α) Τα παιδαγωγικά τμήματα: ι) Δημοτικής Εκπαίδευσης και ιι) 
Νηπιαγωγών τα οποία έχουν ιδρυθεί με το άρθρο 46 του ν. 1268/82 και 

β) Το τμήμα Θεατρικών Σπουδών που ιδρύεται με το άρθρο 3 του Κεφαλαίου 
Β' του παρόντος διατάγματος. 

2. Έδρα της σχολής και των τμημάτων ορίζεται η πόλη των Πατρών. 

Άρθρο 2. 

Αυτοδύναμη λειτουργία. 

1. Απαραίτητη προϋπόθεση για την αυτοδύναμη λειτουργία της σχολής είναι 
η αυτοδύναμη λειτουργία δύο τουλάχιστον τμημάτων αυτής. 

2. Μέσα σε ένα μήνα από την ολοκλήρωση της διαδικασίας για. την αυτοδύ¬ 
ναμη λειτουργία των τμημάτων ο Πρύτανης του Πανεπιστημίου Πατρών κινεί 

τη διαδικασία εκλογής Κοσμήτορα και σύγκληση της Γενικής Συνέλευσης της 
σχολής κατά τα οριζόμενα στο άρθρο 10 του ν. 1268/82. 

ΚΕΦΑΛΑΙΟ Β’ 

Τμήμα θεατρικών Σπουδών. 

Άρθρο 3. 

Ίδρυση - Γενικές Διατάξεις. 

1. Ιδρύεται στο Πανεπιστήμιο Πατρών Τμήμα θεατρικών Σπουδών, το 
ι οποίο εντάσσεται στη Σχολή Ανθρωπιστικών και Κοινωνικών Επιστημών. 

2. Η έναρξη της λειτουργίας και η εισαγωγή των πρώτων φοιτητών ορίζεται 
από το ακαδημαϊκό έτος για το οποίο καθορίζεται για πρώτη φορά αριθμός εισα¬ 
κτέων. 

3. Το τμήμα διέπεται ως προς την οργάνωση, τη διοίκηση, τη λειτουργία, το 
κανονισμό σπουδών και το προσωπικό από τις διατάξεις του ν. 1268/82 όπως 
ισχύουν. 

Άρθρο 4. 

Αποστολή 

Αποστολή του τμήματος είναι: 

α) Να καλλιεργεί και να προάγει την επιστήμη του θεάτρου με την ακαδη- 
! μαϊκή και εφαρμοσμένη διδασκαλία έρευνα και αναζήτηση, 
ί β) Να παρέχει στους φοιτητές του τα απαραίτητα εφόδια που εξασφαλίζουν 
| την άρτια κατάρτισή τους για τηνεπιστημονική και επαγγελματική τους στα- 
; διοδρομία και εξέλιξη. 

γ) Να συμβάλει στην ανάπτυξη της θεατρικής αγωγής και αντίληψης του 
λαού και στη αυνειδητοποίηση για το ρόλο και τη σημασία του θεάτρου στη ζωή. 

1 δ) Να συμβάλει ποικιλότροπα στην ανάπτυξη του πολιτιστικού επιπέδου του 
τόπου αναλαμβάνοντας πρωτοβουλίες προς την κατεύθυνση αυτή. 

Άρθρο 5. - 

Σπουδές και Τίτλοι Σπουδών. 

1. Το τμήμα χορηγεί αντίστοιχο ενιαίο πτυχίο. 

2. Ο ελάχιστος αριθμός εξαμήνων φοίτησης που απαιτούνται για την λήψη 
| του πτυχίου ορίζεται σε δέκα (10). 

: Άρθρο 6. 

' Ίδρυση θέσεων. 

1. Ιδρύονται στο τμήμα θεατρικών Σπουδών οι ακόλουθες θέσεις διδακτικού 
ερευνητικού προσωπικού (Δ.Ε.Π.), ειδικού εκπαιδευτικού προσωπικού (Ε.Ε.Π.) 
και ειδικού διοικητικού - τεχνικού προσωπικού (Ε.Δ.Τ.Π.). 

- Δέκα (10) θέσεις ΔΕΠ 

- Πέντε (5) θέσεις ΕΕΠ 

- Πέντε (5) θέσεις ΕΔΤΠ από τις οποίες μία (1) ΑΤ κατηγορίας, (2) ΑΡ κατη- 
| γορίας και δύο (2) ΜΕ κατηγορίας. 

2. Οι θέσεις ΕΔΤΠ διέπονται ως προς τη βαθμολογική τους διάρθρωση και 
: εξέλιξη από το Π.Δ. 484/1984 (Α' 173). 

ί Άρθρο 7. 

Αυτοδύναμη λειτουργία του τμήματος. 

1. Για την αυτοδύναμη λειτουργία του τμήματος απαιτείται ο διορισμός επτά 
I (7) μελών διδακτικού ερευνητικού προσωπικού εκ των οποίων τέσσερα (4) του¬ 
λάχιστον στις βαθμίδες του καθηγητή ή του αναπληρωτή καθηγητή. 

2. Μέσα σε ένα μήνα από την ολοκλήρωση των προϋποθέσεων της προηγού¬ 
μενης παραγράφου κινείται από τον Πρύτανη η διαδικασία εκλογής προέδρου 

1 τμήματος και σύγκληση της γενικής συνέλευσης κατά τα οριζόμενα στο άρθρο 8 
του ν. 1268/82. 

3. Η πλήρωση θέσεων ΔΕΠ, ΕΕΠ και ΕΔΤΠ που προκηρύσσονται μετά την 
αυτοδυναμία του τμήματος γίνεται σύμφωνα με τις διατάξεις του ν. 1268/82. 

ι 4. Η σύσταση των τομέων του τμήματος γίνεται με τη διαδικασία που ορί- 
; ζουν οι διατάξεις του άρθρου 6 παρ. 4 εδ. ε' του ν. 1268/1982, όπως το εδάφιο 
αυτό προστέθηκε με το άρθρο 48 παρ. 1 (στ) του ν. 1404/1983. 

Άρθρο 8. 

Διαδικασία πλήρωσης των πρώτων θέσεων Δ.Ε.Π. 

1. Μέχρι την αυτοδύναμη λειτουργία του τμήματος, σύμφωνα με το προη¬ 
γούμενο άρθρο, η προκήρυξη των θέσεων Δ.Ε.Π/ γίνεται με απόφαση του 
Υπουργού Εθνικής Παιδείας και θρησκευμάτων, ύστερα από γνώμη της Συ¬ 
γκλήτου του Πανεπιστημίου Πατρών. 

2. Ή εκλογή των μελών Δ.Ε.Π. του τμήματος μέχρι την αυτοδύναμη λει¬ 
τουργία του γίνεται από ειδικά σώματα εκλεκτόρων που συγκροτούνται με 
πράξη του Πρύτανη, ύστερα από γνώμη της Συγκλήτου. Με την ίδια πράξη ορί- 

; ζεται ο πρόεδρος του εκλεκτορικού σώματος, καθώς και ο αναπληρωτής του. 
Κάθε ειδικό σώμα εκλεκτόρων απαρτίζεται από μέλη Δ.Ε.Π. του ίδιου γνωστι¬ 


κού αντικειμένου με την υπό πλήρωση θέση που ανήκουν στο ίδιο ή άλλο Α.Ε.Ι. 
της χώρας, ο αριθμός τους είναι τουλάχιστον ένδεκα (11) και η βαθμίδα τους 
είναι ανώτερη ή ίση με την βαθμίδα της θέσης που προκηρύσσεται. Στο ειδικό 
σώμα εκλεκτόρων περιλαμβάνονται υποχρεωτικά τα μέλη Δ.Ε.Π. που ανήκουν 
στο τμήμα λόγω εκλογής και διορισμού τους. Σε κάθε σώμα εκλεκτόρων ορίζο¬ 
νται και τρία (3) αναπληρωματικά μέλη. Στις συνεδριάσεις κάθε ειδικού σώμα¬ 
τος εκλεκτόρων συμμετέχουν χωρίς δικαίωμα ψήφου και δύο (2) εκπρόσωποι 
των φοιτητών του Πανεπιστημίου Πατρών που υποδεικνύονται από το Δ.Σ. του 
πλέον αντιπροσωπευτικού συλλόγου φοιτητών τούτου. 

3ί Η τριμελής εισηγητική επιτροπή συγκροτείται από τά μέλη του εκλεκτορι- 
κού σώματος που έχουν δικαίωμα ψήφου με πράξη του Πρύτανη, ύστερα από 
γνώμη του ειδικού σώματος εκλεκτόρων. 

4. Χρέη γραμματέα του ειδικού σώματος των εκλεκτόρων ασκεί μόνιμος 
διοικητικός υπάλληλος, ο οποίος ορίζεται μαζί με τον αναπληρωτή του από τον 
Πρύτανη. 

5. Στον πρόεδρο, στα μιέλη και στον γραμματέα του σώματος των εκλεκτό¬ 
ρων καταβάλλεται αποζημίωση ως και έξοδα μετακίνησης που καθορίζονται με 
κοινή απόφαση των Υπουργών Οικονομικών και Εθνικής Παιδείας και θρη¬ 
σκευμάτων. 

6. Κατά τα λοιπά εφαρμόζονται αναλόγως οι σχετικές διατάξεις του ν. 
1268/82 όπως ισχύουν. 

Άρθρο 9. 

Σύσταση Γραμματείας - Προσωρινή Διοίκηση. 

1. Στο τμήμα θεατρικών Σπουδών συνίσταται γραμματεία. Η γραμματεία 
παρέχει διοικητική και γραμματειακή εξυπηρέτηση για κάθε θέμα που ανήκει 
στο τμήμα. 

2. Μέχρι την αυτοδύναμη λειτουργία του τμήματος, η Σύγκλητος του Πανε¬ 

πιστημίου Πατρών δύναται με απόφασή της να συγκροτεί προσωρινή γενική συ¬ 
νέλευση. Με την ίδια απόφαση ορίζεται ένας εκ των μελών ως προεδρεύων του 
τμήματος. Η προσωρινή αυτή γενική συνέλευση έχει όλες τις αρμοδιότητες της 
γενικής συνέλευσης τμήματος, εκτός της προκήρυξης θέσεων ΔΕΠ, ΕΕΠ και 
ΕΔΤΠ καθώς και της εκλογής των μελών των κατηγοριών αυτών. Γα τα θέ¬ 
ματα αυτά η προσωρινή γενική συνέλευση εκφράζει γνώμή προς τη Σύγκλητο. 
Το πρόγραμμα σπουδών του τμήματος μέχρι την αυτοδύναμη λειτουργία του 
καθορίζεται μιε πράξη του Πρύτανη μετά από γνώμη της προσωρινής γενικής 
συνέλευσης. 1 

Στον Υπουργό Παιδείας και θρησκευμάτων αναθέτουμε ..τη δημοσίευση και 
εκτέλεαη'του παρόντος διατάγματος. . ."Τ' ' ~ ~ Γ,·. 

Αθήνα, 14 Ιουνίου 1989- · 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
. Ο ΠΡΟΕΔΡΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 


ΤΑ ΜΕΛΗ · 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ , ΕΘΝΙΚΗΣ ΑΜΥΝΑΣ 

Α. ΠΕΠΟΝΗΣ Γ. ΧΑΡΑΛΑΜΠΟΠΟΥΛΟΣ 

ΕΞΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

Κ. ΠΑΠΟΥΛΙΑΣ Π. ΡΟΥΜΕΛΙΩΤΗΣ 


ΕΡΓΑΣΙΑΣ 

Γ. ΓΕΝΝΗΜΑΤΑΣ 

ΕΘΝ. ΠΑΙΔΕΙΑΣ & ΘΡΗΣ/ΤΩΝ 

Γ. Α. ΠΑΠΑΝΔΡΕΟΥ 

ΑΙΓΑΙΟΥ 

Ε. ΓΙΑΝΝΟΠΟΥΛΟΣ 

ΕΜΠΟΡΙΟΥ . 

Γ. ΠΑΠΑΝΤΩΝΙΟΥ 


ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦ/ΣΕΩΝ 

Α. ΚΑΚΛΑΜΑΝΗΣ 

ΠΟΛΙΤΙΣΜΟΥ 

Α. Μ. (ΜΕΛΙΝΑ) ΜΕΡΚΟΥΡΗ 

ΠΕΡΙΒ., ΧΩΡ/ΞΙΑΣ & ΔΗΜ. ΕΡΓΩΝ 

Μ. ΠΑΠΑΣΤΕΦΑΝΑΚΙΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΧΑΡΑΛΑΜΠΟΥΣ 


ΑΝΑΠΛΗΡΩΤΕΣ 

ΕΘΝΙΚΗΣ ΑΜΥΝΑΣ . ΕΞΩΤΕΡΙΚΩΝ 

Γ. ΜΩΡΑΪΤΗΣ Γ. ΚΑΨΗΣ. θ. ΠΑΓΚΑΛΟΣ 


ΠΕΡΙΒ., ΧΩΡ. & ΔΗΜ. ΕΡΓΩΝ ΒΙΟΜΗΧ., ΕΝΕΡΓ. 8. ΤΕΧΝ/ΓΙΑΣ 

Γ. ΚΤΕΝΑΣ Κ. ΠΑΠΑΝΑΓΙΩΤΟΥ 

- Π. ΖΑΚΟΛΙΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Μ ΣΚΟΥΛΑΚΗΣ 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ» 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

1 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΠ 

λειτουργούν καθημερινά από 8.00' έως 13.30' 




ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοανπγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' 

Δρχ. 

7.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

β) » » » Β 

» 

10.000 

» 

500 

γ) » » » Γ' 

» 

4.000 

» 

200 

δ) » » » Δ' 

» 

10.000 

» 

500 

ε) » » » Αναπτυξιακών Πράξεων 

» 

8.000 

» 

400 

στ) » » » Ν.Π.Δ.Δ. 

» 

4.000 

» 

200 

ζ) » » » ΠΑΡΑΡΤΗΜΑ 

» 

2.000 

» 

100 

η) » » » Δελτ. Εμπ.& Βιομ. Ιδ. 

» 

5.000 

» 

250 

θ) » » » Αν. Ειδικού Δικαστηρίου 

» 

- 1.000 

» 

50 

ι) » » » Α.Ε. & Ε.Π.Ε. 

» 

20.000 

» 

1.000 

ια) Για όλα τα Τεύχη 

» 

45.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















